Republica de Saha

La Republica de Saha (rus: Республика Саха (Якутия), AFI: [rʲɪsˈpublʲɪkə sɐˈxa jɪˈkutʲɪjə]; iacut: Саха Өрөспүүбүлүкэтэ), ënghe cunesciuda coche Iakutia (rus: Якутия, AFI: [jɪˈkutʲɪjə]; iacut: Саха Сирэ), ie na republica de la Ruscia tl raion federel de Urient Dalonc. La republica à na populazion de ntëur a 1 milion de abitanc. Saha fej ora mesa la spersa dl raion federel Urient Dalonc y ie l majer raion subnazionel dl mond cun na spersa de 3 083 523 km². Sce la fos n stat ndependënt fossla l utaf majer stat al mond. Si capitela ie Iakutsk, che ie la gran zità plu frëida al mond. La republica de Saha ie cunesciuda per si temperatures estremes. La temperatures plu frëides dl emisfer nord ie states museredes te la republica, te i luesc de Verhoiansk and Oimiakon. L tlima ipercuntinentel porta temperatures d'inviern che va suënz ju a −40 °C a Iakutsk, ma ënghe insteies bëndebo ciauc cun temperatures sëura i 25 °C. Geografia Referënzes